3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ แบ่งออกเป็นผลิตภัณฑ์หลัก 3 ชนิด และผลิตภัณฑ์พลอยได้อีก

2 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่งบริสุทธิ์ (Zinc Metal) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.995 ขึ้นไป

  - โลหะสังกะสีผสม (Zinc Alloys) โดยมีส่วนผสมของโลหะชนิดอื่นได้แก่ อะลูมิเนียม
  แมกนีเซียม ฯลฯ

  - โลหะทองแดง

  ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

- หินปูน เพื่ออุตสาหกรรมก่อสร้าง (Limestones)

ประโยชน์หลักของโลหะสังกะสีแท่งบริสุทธิ์ และโลหะสังกะสีผสม

โลหะสังกะสีแท่งบริสุทธิ์ (Zinc Metal)

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

  - อุตสาหกรรมผลิตสังกะสีออกไซด์ เพื่อใช้ในอุตสาหกรรมผลิตยาง เช่น ยางรถยนต์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม (Zinc Alloys)

  - ใช้ในอุตสาหกรรมผลิตชิ้นส่วนรถมอเตอร์ไซด์ อาทิ เช่น คาบูเรเตอร์ของรถมอเตอร์ไซด์

  และอุปกรณ์ชิ้นส่วนต่างๆ ในรถยนต์

  - ผลิตเครื่องใช้ภายในบ้าน และสำนักงาน อาทิ เช่น กลอนจับบานประตู และหน้าต่าง

  ก้านพัดลมติดเพดาน และ อื่นๆ

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อื่นๆ

3. กรดกำมะถัน (Sulphuric Acid)

- ใช้ในขบวนการบำบัดน้ำเสีย

- ใช้ผลิตสารส้ม

- ใช้ในอุตสาหกรรมปุ๋ยเคมี

- อื่นๆ

4. หินปูน (Limestones)

- ใช้ในอุตสาหกรรมก่อสร้าง และอื่นๆ

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

(1) บัตรส่งเสริมการลงทุน

บริษัทฯ
ได้รับสิทธิประโยชน์บางประการในฐานะผู้ได้รับการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520
ซึ่งรวมถึงการยกเว้นอากรขาเข้าและภาษีการค้าสำหรับเครื่องจักรและอุปกรณ์ต่างๆบางอย่างที่นำเข้ามาเพื่อใช้เกี่ยวกับการผลิต
และการยกเว้นภาษีเงินได้นิติบุคคลสำหรับกำไรสุทธิประจำปีสำหรับการผลิตและจำหน่ายผลิตภัณฑ์แต่ละชนิดดังต่อไปนี้

1. กิจการผลิตโลหะสังกะสีแท่งบริสุทธิ์และโลหะสังกะสีผสม ประเภท 2.2
การถลุงแร่ตามบัตรส่งเสริมเลขที่ 1575/2539 ลงวันที่ 20 สิงหาคม 2539

ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี (ถึง พ.ศ. 2547) นับแต่วันที่เริ่มมีรายได้จากการประกอบกิจการ นอกจากนี้บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

2. กิจการสำรวจแร่ ประเภท 2.1 การสำรวจแร่ ตามบัตรส่งเสริมเลขที่ 1422/2537 ลงวันที่
11 กรกฎาคม 2537

ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 8 ปี นับแต่วันที่มีรายได้จากการประกอบกิจการ นอกจากนี้ บริษัทฯ
ยังได้รับลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละ 50
ของอัตราปกติมีกำหนด 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

หมายเหตุ บริษัทฯ ยังไม่มีรายได้จากการสำรวจแร่ในพื้นที่ดังกล่าว ดังนั้นจึงไม่สามารถกำหนดวัน

หมดอายุได้

3. กิจการผลิตสังกะสีแคลไซน์ และกรดกำมะถัน ประเภท 2.3 การทำเหมืองหรือ การแต่งแร่
และประเภท 6.1 การผลิตเคมีภัณฑ์ขั้นอุตสาหกรรมมูลฐานตามบัตรส่งเสริมเลขที่ 1185/2536
ลงวันที่ 14 ตุลาคม 2536

ได้รับยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี (ถึง พ.ศ. 2547)
นับตั้งแต่เดือนพฤษภาคม พ.ศ. 2539 นอกจากนี้บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

(2) เอกสารสิทธิ์สำคัญในการสำรวจและทำเหมือง

บริษัทฯ ได้รับเอกสิทธิ์ที่เกี่ยวกับการสำรวจและการทำเหมืองดังนี้

1. ประทานบัตรเลขที่ 20780/13286ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 89 ไร่ 3 งาน 64 ตารางวา ประทานบัตรมีอายุ 25 ปี นับตั้งแต่วันที่ 18
ตุลาคม 2525 ถึงวันที่ 17 ตุลาคม 2550

2. ประทานบัตรเลขที่ 20781/13285ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 71 ไร่ 2 งาน 44 ตารางวา ประทานบัตรมีอายุ 25 ปี นับตั้งแต่วันที่ 18
ตุลาคม 2525 ถึงวันที่ 17 ตุลาคม 2550

3. ประทานบัตรเลขที่ 20782/13287ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 88 ไร่ 3 งาน 49 ตารางวา ประทานบัตรมีอายุ 25 ปี นับตั้งแต่วันที่ 18
ตุลาคม 2525 ถึงวันที่ 17 ตุลาคม 2550

4. ประทานบัตรเลขที่ 25697/14388ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 5 ไร่ 2 งาน 43 ตารางวา ประทานบัตรมีอายุ 17 ปี นับตั้งแต่วันที่ 30
เมษายน 2534 ถึงวันที่ 29 เมษายน 2551

5. ประทานบัตรเลขที่ 30769/15525ได้รับอนุญาตให้ทำเหมืองแร่สังกะสี ตั้งอยู่ที่อำเภอแม่สอด
จังหวัดตาก เนื้อที่ 246 ไร่ 65 ตารางวา ประทานบัตรมีอายุ 15 ปี นับตั้งแต่วันที่ 11 กรกฎาคม
2545 ถึงวันที่ 10 กรกฎาคม 2560

6. ประทานบัตรเลขที่ 20803/13788ได้รับอนุญาตให้ทำเหมืองแร่หินปูนเพื่ออุตสาหกรรม
ตั้งอยู่ที่อำเภอเมือง จังหวัดตาก เนื้อที่ 61 ไร่ 1 งาน 22 ตารางวา ประทานบัตรมีอายุ 25 ปี
นับตั้งแต่วันที่ 28 พฤษภาคม 2528 ถึงวันที่ 27 พฤษภาคม 2553

7.  อาชญาบัตรพิเศษที่ 1/2548 เพื่อสำรวจแร่สังกะสี ในจังหวัดลำพูน

8.  อาชญาบัตรพิเศษที่ 2/2548 เพื่อสำรวจแร่สังกะสีในจังหวัดตาก

9.  อาชญาบัตรพิเศษที่ 3/2548 เพื่อสำรวจแร่สังกะสีในจังหวัดตาก

10. อาชญาบัตรพิเศษที่ 4/2548 เพื่อสำรวจแร่สังกะสีในจังหวัดลำพูน

11. อาชญาบัตรพิเศษที่ 5/2548 เพื่อสำรวจแร่สังกะสีในจังหวัดเลย

12. อาชญาบัตรพิเศษที่ 6/2548 เพื่อสำรวจแร่สังกะสีในจังหวัดเลย

13. อาชญาบัตรพิเศษที่ 7/2548 เพื่อสำรวจแร่สังกะสีในจังหวัดเลย

14. อาชญาบัตรพิเศษที่ 8/2548 เพื่อสำรวจแร่สังกะสีในจังหวัดเลย

15. อาชญาบัตรพิเศษที่ 18/2548 เพื่อสำรวจแร่สังกะสีในจังหวัดเชียงใหม่

16. อาชญาบัตรพิเศษที่ 1/2549 เพื่อสำรวจแร่สังกะสีในจังหวัดตาก

17. อาชญาบัตรพิเศษที่ 2/2549 เพื่อสำรวจแร่สังกะสีในจังหวัดตาก

18. อาชญาบัตรพิเศษที่ 3/2549 เพื่อสำรวจแร่สังกะสีในจังหวัดตาก

19. อาชญาบัตรพิเศษที่ 4/2549 เพื่อสำรวจแร่สังกะสีในจังหวัดตาก

20. อาชญาบัตรพิเศษที่ 5/2549 เพื่อสำรวจแร่สังกะสีในจังหวัดตาก

21. อาชญาบัตรพิเศษที่ 6/2549 เพื่อสำรวจแร่สังกะสีในจังหวัดตาก

22. อาชญาบัตรพิเศษที่ 7/2549 เพื่อสำรวจแร่สังกะสีในจังหวัดตาก

23. อาชญาบัตรพิเศษที่ 8/2549 เพื่อสำรวจแร่สังกะสีในจังหวัดตาก

24. อาชญาบัตรพิเศษที่ 9/2549 เพื่อสำรวจแร่สังกะสีในจังหวัดกาญจนบุรี

25. อาชญาบัตรพิเศษที่ 10/2549 เพื่อสำรวจแร่สังกะสีในจังหวัดกาญจนบุรี

26. อาชญาบัตรพิเศษที่ 11/2549 เพื่อสำรวจแร่สังกะสีในจังหวัดกาญจนบุรี

3.2 การตลาดและภาวะการแข่งขัน

ความต้องการและราคาโลหะสังกะสี

ปี 2549 ปริมาณความต้องการใช้โลหะสังกะสีโลกมีจำนวน 11.06 ล้านเมตริกตัน เพิ่มขึ้น

ร้อยละ 4 จากปี 2548 ซึ่งส่วนใหญ่เป็นการเพิ่มขึ้นในประเทศจีน อินเดียและทวีปยุโรป
ทั้งนี้คาดว่าในปี 2550 กลุ่มประเทศเหล่านี้จะยังคงมีความต้องการใช้สูงอยู่ต่อไป
ประมาณการว่าปริมาณความต้องการใช้โลหะสังกะสีโลกจะมีจำนวน 11.35 ล้านเมตริกตัน
หรือเพิ่มขึ้นร้อยละ 2.6

ราคาโลหะสังกะสีโลกได้ปรับตัวสูงขึ้นอย่างต่อเนื่องจากปี 2548 โดยเฉพาะสิ้นไตรมาสสุดท้ายของปี
2549 มีราคาสูงสุดอยู่ที่ 4,619 ดอลลาร์สหรัฐต่อเมตริกตัน ทำลายสถิติสูงสุดในรอบ 16 ปี

โดยทั้งปีมีราคาเฉลี่ย 3,275 ดอลลาร์สหรัฐต่อเมตริกตัน เพิ่มขึ้นจากปี 2548 ถึง 1,893
ดอลลาร์สหรัฐต่อเมตริกตัน ทั้งนี้เป็นผลมาจากปริมาณสต็อกโลหะสังกะสีโลกที่ลดลงมาก
ภาวะขาดแคลนวัตถุดิบแร่สังกะสี ซึ่งทำให้โรงถลุงหลายแห่งทั่วโลกต้องลดกำลังการผลิต
และการเก็งกำไรในตลาดสินค้าโภคภัณฑ์ของกองทุนต่างๆ

 ปริมาณการจำหน่ายโลหะสังกะสี

ภาวะเศรษฐกิจภายในประเทศชะลอตัวลง
ทำให้ปริมาณความต้องการใช้โลหะสังกะสีภายในประเทศมีจำนวน 114,971 เมตริกตัน
เพิ่มขึ้นเพียงร้อยละ 1.6 เมื่อเทียบกับปี 2548 ซึ่งเป็นผลกระทบมาจากปัจจัยลบด้านต่างๆ ได้แก่
ราคาน้ำมันและอัตราดอกเบี้ยที่ปรับตัวสูงขึ้น ต้นทุนวัตถุดิบเพิ่มขึ้น ปัญหาด้านการเมือง ปัญหาน้ำท่วม
ความเชื่อมั่นของนักลงทุนต่างประเทศต่อมาตรการของธนาคารแห่งประเทศไทย
การแข็งค่าของเงินบาท รวมทั้งสถานการณ์ความรุนแรงในภาคใต้
ปัจจัยเหล่านี้ทำให้ความเชื่อมั่นของผู้บริโภคลดลงส่งผลให้เศรษฐกิจชะลอตัวซึ่งมีผลกระทบต่ออุตสาหกรรมที่ใช้โลหะสังกะสีด้วย
เช่น อุตสาหกรรมแผ่นเหล็กชุบสังกะสี ท่อเหล็กชุบสังกะสี ทองเหลือง เป็นต้น

ด้วยราคาโลหะสังกะสีที่สูงขึ้นอย่างมาก
ทำให้มีความเป็นไปได้ที่วัสดุอื่นที่ราคาต่ำกว่าจะถูกนำมาผลิตเป็นสินค้าทดแทนได้ เช่นท่อพลาสติก
PVC หรือกระเบื้องมุงหลังคา หรือการใช้อลูมิเนียมในชิ้นส่วนรถยนต์แทนโลหะสังกะสีผสม
ตลอดจนการนำเข้าผลิตภัณฑ์สำเร็จรูปจากประเทศจีนในราคาถูกกว่าที่ผลิตเองได้ในประเทศ เช่น
ผลิตภัณฑ์ทองเหลือง ถ่านไฟฉาย เป็นต้น

ยอดขาย

ในปี 2549 บริษัทฯ มีรายได้หลักมาจากการจำหน่ายโลหะสังกะสีจำนวนรวม 94,823 เมตริกตัน
คิดเป็นมูลค่าประมาณ 11,801 ล้านบาท สามารถแยกเป็นโลหะสังกะสีแท่งบริสุทธิ์ 66,233
เมตริกตัน โลหะสังกะสีผสม 28,590 เมตริกตัน โดยเป็นสัดส่วนการขายภายในประเทศร้อยละ 96
และส่งออกร้อยละ 4 และมีผลิตภัณฑ์พลอยได้คือกรดกำมะถันจำนวน 96,317 ตัน
คิดเป็นมูลค่าอีกประมาณ 189 ล้านบาท

ยอดขายโลหะสังกะสีภายในประเทศของบริษัทฯ รวมทั้งสิ้น 90,836 เมตริกตัน เพิ่มขึ้น

ร้อยละ 4 เมื่อเทียบกับปี 2548

ปริมาณการจำหน่ายโลหะสังกะสีไปต่างประเทศ 3,987 เมตริกตัน ซึ่งลดลงจากปี 2548

ร้อยละ 73 โดยไปเพิ่มการจำหน่ายภายในประเทศแทน ส่วนตลาดส่งออกโลหะสังกะสีที่สำคัญคือ

ประเทศในกลุ่มอาเซียน เช่นประเทศ เวียดนาม อินโดนีเซีย เป็นต้น แต่เนื่องจากในช่วงไตรมาสที่
4 ของปี 2549 ราคาสังกะสีได้ปรับตัวสูงขึ้นมาก มีผลทำให้ความต้องการโลหะสังกะสีในกลุ่ม
อาเซียน ลดลงด้วย ทางบริษัทฯ จึงได้ส่งออกไปยัง ยุโรป ซึ่งยังมีความต้องการสูงอยู่

(1) กลยุทธ์ทางการตลาด

-   สามารถผลิตและจำหน่ายสินค้าที่ได้คุณภาพมาตรฐาน

-   เน้นการขายผลิตภัณฑ์ที่มีมูลค่าเพิ่มมากขึ้น

-   เพิ่มความหลากหลายของผลิตภัณฑ์เพื่อสนองความต้องการของลูกค้า ทั้งในประเทศและ

  ต่างประเทศในแต่ละอุตสาหกรรม

-   รักษาคุณภาพสินค้าให้ดีสม่ำเสมอ และให้ได้มาตรฐานโลก

-   ให้บริการด้านเทคนิค

-   รักษาความสัมพันธ์อันดีกับลูกค้า

(2) การจัดจำหน่าย

ตลาดภายในประเทศ

การจำหน่ายภายในประเทศ ส่วนใหญ่เป็นการขายตรงให้กับผู้ใช้ในอุตสาหกรรมต่างๆ

ตลาดต่างประเทศ

ปริมาณโลหะสังกะสีที่ส่งออกส่วนใหญ่เป็นการจำหน่ายผ่านบริษัทตัวแทน
โดยตลาดที่ส่งออกโลหะสังกะสีไปจำหน่ายในปีนี้ได้แก่ ประเทศในกลุ่มอาเซียน กลุ่มยุโรป

(3) ลักษณะการใช้ผลิตภัณฑ์ของลูกค้า

ลักษณะการใช้ผลิตภัณฑ์ของลูกค้าทั้งภายในประเทศและต่างประเทศของโลหะสังกะสีแท่งบริสุทธิ์และ
โลหะสังกะสีผสม คือ ใช้ในอุตสาหกรรมชุบสังกะสีแผ่น ท่อเหล็กชุบสังกะสี ทองเหลือง
ปลอกถ่านไฟฉาย สังกะสีออกไซค์ (เพื่อใช้ในอุตสาหกรรมยาง เช่นยางรถยนต์) ชิ้นส่วนรถยนต์
รถจักรยานยนต์ เครื่องใช้ภายในบ้าน ของเล่น เป็นต้น

(4) ภาวะอุตสาหกรรมและการแข่งขัน

สภาวะการแข่งขันในตลาดสังกะสีในประเทศไทยยังคงมีอยู่
แต่ถูกจำกัดโดยค่าใช้จ่ายและภาษีในการนำเข้า แนวโน้มการแข่งขันจะทวีความรุนแรงขึ้นในปี 2550
จากนโยบายการลดภาษีนำเข้าโลหะสังกะสีของภาครัฐ อย่างไรก็ตาม บริษัทฯ
ยังเชื่อมั่นว่าสามารถแข่งขันกับคู่แข่งต่างๆ ดังกล่าวได้โดยอาศัยนโยบายการตลาดเหมือนเช่นปี
2549

3.3 การจัดหาผลิตภัณฑ์

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

การผลิต

1) การผลิตแร่สังกะสีซิลิเกตของเหมืองแม่สอด จังหวัดตาก

ปี 2549 เหมืองแม่สอดผลิตแร่สังกะสีซิลิเกตได้ทั้งสิ้น 536,000 เมตริกตันแห้ง
แบ่งเป็นแร่สังกะสีคุณภาพสูงจำนวน 75,000 เมตริกตันแห้งและแร่สังกะสีคุณภาพต่ำจำนวน
461,000 เมตริกตันแห้ง เพิ่มขึ้นจากปีที่ผ่านมาถึงร้อยละ 14
แม้ว่าเหมืองจะผลิตแร่ได้น้อยลงในช่วงฤดูฝนก็ตาม

โรงลอยแร่สามารถผลิตหัวแร่สังกะสีจากแร่คุณภาพต่ำได้ประมาณ 100,000 เมตริกตันแห้ง
โดยเหมืองแม่สอดสามารถผลิตแร่ได้ปริมาณมากกว่าปีที่ผ่านมา
แต่มีคุณภาพของเนื้อโลหะสังกะสีในแร่ลดลง

นอกจากนั้นเหมืองแม่สอดยังได้ผลิตหินปูนสำหรับอุตสาหกรรมก่อสร้างจำหน่ายเป็นผลพลอยได้ด้วย
และในปี 2549 ได้ผลิตหินปูนรวมทั้งสิ้น 132,086 ลูกบาศก์เมตร โดยมีกำลังการผลิตรวมเท่ากับ
194,000 ลูกบาศก์เมตร

2)  การผลิตสังกะสีแคลไซน์ของโรงผลิตแคลไซน์ จังหวัดระยอง

โรงผลิตแคลไซน์จังหวัดระยอง เป็นโรงงานที่ทำการย่างหัวแร่สังกะสีซัลไฟด์ไปเป็นแร่แคลไซน์
ก่อนส่งไปให้โรงถลุงสังกะสีที่จังหวัดตาก เพื่อนำไปถลุงร่วมกับแร่สังกะสีซิลิเกตให้เป็นโลหะสังกะสี
ในกระบวนการย่างหัวแร่เป็นแคลไซน์ จะได้ผลิตภัณฑ์พลอยได้เป็นกรดกำมะถันที่ความเข้มข้นร้อยละ
98.50 ในปี 2549 ผลิตแคลไซน์ได้จำนวน 88,206 ตัน และกรดกำมะถันจำนวน 95,509 ตัน
โดยใช้แร่สังกะสีซัลไฟด์เป็นจำนวนประมาณ 100,000 ตัน

  ------------------- ----------------- ----------------- -----------------
  ผลผลิต               2547              2548              2549

  แคลไซน์ (ตัน)         98,773            74,605            88,206

  กรดกำมะถัน (ตัน)      101,994           78,401            95,509
  ------------------- ----------------- ----------------- -----------------

 กำลังการผลิตแคลไซน์เมื่อเทียบกับปีที่แล้วพบว่าสูงกว่าคิดเป็นร้อยละ 18 แต่คิดเป็นร้อยละ 63 ของกำลังการผลิตเท่านั้น โดยแหล่งวัตถุดิบในตลาดโลกหัวแร่สังกะสีซัลไฟด์มีปริมาณน้อย และมีราคาสูงขึ้น 

3) การผลิตโลหะสังกะสีของโรงถลุงสังกะสี จังหวัดตาก

ในปี 2549 โรงถลุงฯ สามารถผลิตแผ่นสังกะสี (Cathode Zinc) รวมทั้งสิ้น 91,220 เมตริกตัน
คิดเป็นร้อยละ 80.58 ของกำลังผลิต จำนวน 113,200 เมตริกตัน
และได้ป้อนโลหะสังกะสีแท่งนำเข้าจากต่างประเทศ จำนวน 9,637 เมตริกตัน
หลอมผลิตเป็นผลิตภัณฑ์มูลค่าเพิ่ม ได้แก่ โลหะสังกะสีผสม (Zinc Alloys) ชนิดต่างๆ

ผลิตภัณฑ์โลหะสังกะสีและสังกะสีผสมที่ผลิตได้ในปี 2549 จำนวนทั้งสิ้น 96,469
เมตริกตันจำแนกเป็นประเภทต่างๆ ดังนี้

  - โลหะสังกะสีแท่งบริสุทธิ์ ( SHG Ingot ) จำนวน 67,767 เมตริกตัน

  - โลหะสังกะสีผสม (Zinc Alloys) จำนวน 28,702 เมตริกตัน

นอกจากนั้น ตั้งแต่เดือนเมษายน 2549 ได้ผลิตโลหะทองแดง (Copper Cathode)
จากกากทองแดงจากกระบวนการสกัดแร่ รวมทั้งสิ้น 302 เมตริกตัน

วัตถุดิบและผู้จำหน่ายวัตถุดิบ

ในปี 2549 โรงถลุงสังกะสี จังหวัดตาก ได้รับแร่สังกะสีซิลิเกตและหัวแร่สังกะสีจากเหมือง
แม่สอดจำนวน 156,032 เมตริกตันแห้ง คิดเป็นเนื้อโลหะสังกะสีทั้งสิ้น 38,078 เมตริกตัน
และบริษัทฯ ได้จัดซื้อวัตถุดิบแร่สังกะสี (ซิลิเกตออกไซด์และซัลไฟด์) และวัตถุดิบรีไซเคิล
(Recycle) เพิ่มขึ้นจากปีก่อน โดยมีจำนวนทั้งสิ้น 100,486 เมตริกตันแห้ง

บริษัทฯ ได้จัดหาและนำเข้าแร่สังกะสีซัลไฟด์จากทวีปอเมริกาใต้และออสเตรเลียเพื่อป้อน
โรงผลิตแคลไซน์ จังหวัดระยอง และจัดซื้อแร่สังกะสีออกไซด์จำนวนหนึ่งจากในประเทศ

ปี 2549 ราคาแร่สังกะสีซัลไฟด์มีราคาแพงมากเนื่องจากภาวะการขาดแคลนวัตถุดิบทั่วโลก
ซึ่งสถานการณ์ดังกล่าวเกิดจากความต้องการใช้แร่มากขึ้น
แต่เหมืองแร่หลายแห่งได้ปิดดำเนินการในช่วงหลายปีที่ผ่านมา
ทำให้ขาดเงินลงทุนและเหมืองบางแห่งได้ผลผลิตต่ำ ส่วนค่าขนส่งทางเรือก็ยังอยู่ในระดับสูง

 

(ข) ผลกระทบต่อสิ่งแวดล้อม

ในปี 2549 บริษัทฯได้ดำเนินการด้านสิ่งแวดล้อม ดังนี้

1) สำนักงานเหมืองแม่สอด จังหวัดตาก

1. บริษัทฯ ได้ปฏิบัติตามมาตรการป้องกัน/แก้ไข/ลดผลกระทบ และติดตามตรวจสอบ

สิ่งแวดล้อมตามรายงานการวิเคราะห์ผลกระทบสิ่งแวดล้อม (EIA) โครงการเหมืองแร่สังกะสี
ประทานบัตรเลขที่ 20781/13285, 20780/13286, 20782/13287, 25697/14388 และ
30769/15525 มาโดยตลอดนับตั้งแต่ได้รับประทานบัตรในปี 2545

2. มาตรการติดตามและตรวจสอบคุณภาพสิ่งแวดล้อม บริษัทฯ
ได้ดำเนินการตามมาตรการในรายงานการวิเคราะห์ผลกระทบสิ่งแวดล้อม (EIA) เช่นเดียวกัน
ประกอบด้วยคุณภาพอากาศในบรรยากาศ คุณภาพน้ำผิวดิน คุณภาพน้ำใต้ดิน
คุณภาพเสียงในบรรยากาศ นิเวศวิทยาทางน้ำ-ตรวจวัดโลหะหนักในเนื้อปลา ได้แก่ Cadmium,
Lead และ Zinc การคมนาคม การสาธารณสุข อาชีวอนามัยและความปลอดภัย
ซึ่งผลการตรวจวัดทุกพารามิเตอร์อยู่ในเกณฑ์มาตรฐานของทางราชการทั้งหมด

3. บริษัทฯ ได้ปฏิบัติตามมาตรการป้องกันและแก้ไขผลกระทบสิ่งแวดล้อมของกรม

อุตสาหกรรมพื้นฐานและการเหมืองแร่ ฉบับเพิ่มเติมวิธีการแต่งแร่ ลงวันที่ 2 ตุลาคม 2544

4. บริษัทฯ
ได้ปฏิบัติตามมาตรการป้องกันและลดผลกระทบสิ่งแวดล้อมจากกิจการโม่หินตามประกาศกรมอุตสาหกรรมพื้นฐานและการเหมืองแร่
ลงวันที่ 12 มกราคม 2548 ได้ดำเนินการครบถ้วนแล้ว ได้แก่
การจัดทำระบบปิดคลุมสายพานลำเลียง การปิดคลุมเครื่องจักรที่ก่อให้เกิดฝุ่นละออง
การฉีดพรมน้ำเพื่อควบคุมฝุ่นละออง
การจัดอุปกรณ์ป้องกันการสัมผัสฝุ่นละอองให้กับพนักงานที่ปฏิบัติงาน เป็นต้น ทำให้เมื่อวันที่ 15
สิงหาคม 2549 บริษัทฯ ได้การรับรองให้เป็นสถานประกอบการโรงโม่ชั้นดีประจำปี 2549
จากกรมอุตสาหกรรมพื้นฐานและการเหมืองแร่

5. หลังจากที่ได้ทำการศึกษาพบการปนเปื้อนสารแคดเมียมในดิน
ของพื้นที่เกษตรกรรมบริเวณลุ่มน้ำแม่ตาวตั้งแต่ปี 2547 แล้วนั้น บริษัทฯ
ยังคงร่วมกับทางราชการเพื่อแก้ไขปัญหาที่เกิดขึ้นอย่างต่อเนื่อง โดยในปี 2548 บริษัทฯ
ได้สนับสนุนโครงการทดลองปลูกพืชทดแทนพืชห่วงโซ่อาหาร 3 โครงการ คือ
โครงการปลูกปาล์มน้ำมันเพื่อทำไบโอดีเซล โครงการปลูกยางพารา
และโครงการปลูกไม้ดอกไม้ประดับ พบว่าเกษตรกรมีความสนใจน้อย ดังนั้นในปี 2549
จึงได้ร่วมกับส่วนราชการที่เกี่ยวข้อง เช่น จังหวัดตาก กระทรวงมหาดไทย กรมพัฒนาที่ดิน
กระทรวงเกษตรและสหกรณ์ และกระทรวงพลังงาน เป็นต้น
พิจารณาโครงการอื่นและสรุปว่าโครงการที่น่าจะเป็นไปได้ที่สุดที่จะปรับเปลี่ยนอาชีพเกษตรกรในพื้นที่ที่มีแคดเมี่ยมในดินสูงไม่ให้ปลูกพืชห่วงโซ่อาหาร
คือ โครงการปลูกอ้อยเพื่อผลิตแอลกอฮอล์สำหรับผสมแก๊สโซฮอล์
เนื่องจากระยะเวลาการปลูกสั้นใกล้เคียงกับข้าว (ไม่เกิน 1 ปี)
และเกษตรกรให้ความสนใจเข้าร่วมมาก บริษัทฯ จึงได้ตัดสินใจจัดตั้งบริษัท แม่สอดพลังงานสะอาด
จำกัดขึ้น โดยร่วมกับบริษัท เพโทร

กรีน จำกัด ซึ่งมีโรงงานผลิตแอลกอฮอล์จากน้ำอ้อย และบริษัท ไทยออยล์ จำกัด (มหาชน)
ซึ่งผลิตและจำหน่ายน้ำมันแก๊สโซฮอล์ โดยบริษัท ผาแดงฯ
สนับสนุนปัจจัยการปลูกอ้อยโครงการนำร่องจำนวน 3,000 ไร่ ไร่ละ 6,000 บาท คิดเป็นเงิน 18
ล้านบาท และบริษัท แม่สอดพลังงานสะอาด จำกัด จะขยายพื้นที่ปลูกอ้อยเป็น 8,000 ไร่ และ
50,000 ไร่ ในปี 2550 และปี 2551 ตามลำดับ โรงงานผลิตแอลกอฮอล์กำลังผลิตวันละ
100,000 ลิตร เงินลงทุน 1,500 ล้านบาท
จะตั้งขึ้นในพื้นที่อำเภอแม่สอดโดยคาดว่าจะแล้วเสร็จในปลายปี 2551

2) โรงผลิตแคลไซน์ จังหวัดระยอง

การรักษาสิ่งแวดล้อม และการอนุรักษ์พลังงานของโรงผลิตแคลไซน์ จังหวัดระยอง มีดังนี้

1. โรงผลิตแคลไซน์จะทำการรับรองระบบจัดการ 2 ระบบ คือ ISO14001 และมอก.18001
และในเดือนมกราคม 2550 ทำการตรวจรับรองระบบ ISO9001

  2. จากโครงการรณรงค์ในเรื่องความปลอดภัยอย่างต่อเนื่องทุกปี ทำให้โรงแคลไซน์ทำงาน

โดยปราศจากอุบัติเหตุถึงขั้นหยุดงานเป็นเวลา 8 ปีติดต่อกัน ซึ่งบรรลุเป้าหมาย 1,900,000
ชั่วโมงจากสถิติไม่เกิดอุบัติเหตุถึงขั้นหยุดงาน เมื่อเดือนสิงหาคม 2549
และได้รับรางวัลสถานประกอบการดีเด่นด้านความปลอดภัย อาชีวอนามัย
และสภาพแวดล้อมในการทำงาน ระดับประเทศ จากรัฐมนตรีประจำกระทรวงแรงงานเป็นปีที่ 2
ติดต่อกัน สำหรับครั้งต่อไปทางโรงงานได้ตั้งเป้าไว้ที่ 2,200,000 ชั่วโมง

ในวันที่ 5 กรกฎาคม 2549 โรงผลิตแคลไซน์ได้รับรางวัลการอนุรักษ์พลังงาน (Thailand
Energy Awards) ประเภทโรงงานควบคุม จากกรมพัฒนาพลังงานทดแทนและอนุรักษ์พลังงาน
กระทรวงพลังงาน

3. เพื่อเป็นการอนุรักษ์ทรัพยากรธรรมชาติ
ทำให้โรงผลิตแคลไซน์เตรียมสร้างโรงทำความสะอาดแร่
เพื่อกำจัดคลอไรด์ออกจากแร่สังกะสีออกไซด์ที่ได้มาจากกระบวนการ Electric Arc Furnace
Dust ( EAFD ) ซึ่งมีปริมาณคลอไรด์ และตะกั่วสูง
แร่สังกะสีออกไซด์ที่นำกลับมาใช้นี้สามารถใช้เป็นวัตถุดิบของโรงผลิตแคลไซน์
และคาดว่าจะป้อนเข้าเตาย่างแร่ประมาณ 10% ของวัตถุดิบทั้งหมด หรือ 15,000 ตัน/ปี
ซึ่งโรงแคลไซน์จะสามารถลดค่าใช้จ่ายวัตถุดิบ และได้รับโลหะสังกะสีเพิ่มขึ้น
โครงการนี้มีมูลค่าประมาณ 82 ล้านบาท และคาดว่าจะสร้างเสร็จประมาณเดือนกันยายน

4. โรงแคลไซน์ประสบผลสำเร็จจากการปล่อย SO₂ ของโรงผลิตกรดออกสู่อากาศ
โดยค่าวัดเฉลี่ยอยู่ที่ 239 ppm. ในปี 2549 จากที่กฎหมายกำหนดไม่เกิน 500 ppm.

3) โรงถลุงสังกะสี จังหวัดตาก

ในปี 2549 ได้มีการปรับปรุงเพื่อลดผลกระทบ และดำเนินการด้านสิ่งแวดล้อม ดังนี้

  1. กากแร่ / กากของเสียจากกระบวนการผลิต

- เดือนพฤศจิกายน เริ่มมีการปิดบ่อเก็บกากแร่ที่ 2 คาดว่าจะปิดบ่อแล้วเสร็จเดือน

เมษายน 2550

2. น้ำเสีย

- ศึกษาระบบบำบัดน้ำเสียใหม่ เพื่อสามารถรองรับการ recycle
สังกะสีได้มากขึ้นและลดความเสี่ยงในการเก็บกักน้ำเสียในบ่อ
โดยทำการผ่านน้ำเสียที่มีโลหะหนักสูงโดยตรงเข้าสู่ถังปฏิกิริยา และทำการบำบัดทันทีอย่างต่อเนื่อง

3. อากาศเสียจากกระบวนการผลิต

- ติดตั้งระบบดักจับ Na₂SO₃ และ Na₂SO₄ (Washing Tower)
ก่อนที่จะปล่อยออกจากปล่องควันของโรงผลิตกรดกำมะถันเพื่อลดสารเคมีแพร่กระจายสู่สิ่งแวดล้อม

4. การดำเนินการตามมาตรการลดผลกระทบและติดตามตรวจสอบคุณภาพสิ่งแวดล้อม

- ดำเนินการขอเปลี่ยนแปลงมาตรการฯ ในรายงานวิเคราะห์ผลกระทบสิ่งแวดล้อม

โดยเปลี่ยนแปลงการจัดการกากทองแดงซึ่งเดิมเก็บไว้รอจำหน่าย เป็นการผลิตโลหะทองแดงแทน
รวมทั้งขอลดความถี่ในการตรวจวัดดัชนีบางตัว
ซึ่งได้รับความเห็นชอบและอนุญาตจากสำนักงานนโยบายและแผนทรัพยากรธรรมชาติและสิ่งแวดล้อมเมื่อวันที่
21 กันยายน 2549

- ผลการติดตามตรวจสอบคุณภาพสิ่งแวดล้อม ยังคงอยู่ในเกณฑ์มาตรฐาน

5. ได้รับการรับรองระบบการจัดการสิ่งแวดล้อม (ISO 14001:2004) เมื่อวันที่ 2 มิถุนายน
2549 จากบริษัท SGS (Thailand) จำกัด

สรุปค่าใช้จ่ายในด้านสิ่งแวดล้อมของบริษัทฯ ปี 2547-2549

หน่วย : ล้านบาท

  ----------------------------- ------------- ------ ------ -------------- ------ ------ ------------ ------ ------
                                โรงถลุงสังกะสี                 โรงผลิตแคลไซน์                 เหมืองแม่สอด          

                                2549          2548   2547   2549           2548   2547   2549         2548   2547

  ค่าใช้จ่ายในการลงทุนด้านสิ่งแวดล้อม   41            29     52     1.2            7.6    0.9    17.4         0.5    0.7

  ค่าใช้จ่ายในการดำเนินการ          122           108    92     11.1           11.1   8.9    2.8          5.2    1.6
  ----------------------------- ------------- ------ ------ -------------- ------ ------ ------------ ------ ------